Beach Boys’ Party!

Beach Boys' Party! er det tiende studioalbumet fra The Beach Boys, utgitt i 1965. Albumet består hovedsakelig av akustiske coverlåter, og var det tredje The Beach Boys-albumet som ble utgitt i 1965. Selv om albumet ble spilt inn i studio, ble det markedsført som en innspilling fra en fest.<ref>[http://www.allmusic.com/album/beach-boys-party-r1394 Allmusic.com – Beach Boys' Party!]</ref> 

Albumet kom på 6.-plass på Billboard 200 i USA, mens albumets eneste singel, «Barbara Ann», ble en av bandets mest suksessfulle med 2.-plass i USA og 3.-plass i Storbritannia. Den ble også bandets første singel som toppet VG-lista i Norge.

Bakgrunn
Brian Wilson startet planleggingen av det neste studioalbumet, som skulle bli Pet Sounds, allerede i august 1965 etter utgivelsen av Summer Days (And Summer Nights!!). Men Capitol Records ville ha et album klart før jul, og Brian Wilson la derfor planene vekk for en kort stund. Siden det allerede var gitt ut et konsertalbum året før, og et samlealbum kunne gi signaler om at bandet hadde stagnert, valgte man å markedsføre albumet som en «fest i studio». Alle sangene ble nøye spilt inn, mens latter og bakgrunnsprating ble redigert inn i etterkant.

Albumet inneholder coverlåter av blant andre The Beatles' «Tell Me Why», «You've Got to Hide Your Love Away» og «I Should Have Known Better», The Everly Brothers' «Devoted to You», Phil Spectors «There's No Other (Like My Baby)», samt en medley av deres egne sanger «I Get Around» og «Little Deuce Coupe». 

En rekke sanger ble spilt inn men utelatt fra albumet, blant andre The Beatles' «Ticket to Ride», The Rolling Stones' «(I Can't Get No) Satisfaction» og en versjon av Bob Dylans «Blowin' in the Wind». Også «Riot in Cell Block #9» ble spilt inn, en sang som ble spilt av bandet  under konserter i 1970. Sangen ble senere gitt ut på albumet Surf's Up i 1971 som «Student Demonstration Time».

Sporliste
Side en
«Hully Gully» (Fred Smith, Cliff Goldsmith) (The Olympics)
«I Should Have Known Better» (John Lennon, Paul McCartney) (The Beatles)
«Tell Me Why» (J Lennon, P. McCartney) (The Beatles)
«Papa Oom Mow Mow» (Al Frazier, Carl White, Sonny Harris, Turner Wilson jr.)
«Mountain of Love» (Harold Doorman) (Harold Dorman, Johnny Rivers)
«You've Got to Hide Your Love Away» (J. Lennon, P. McCartney) ((The Beatles)
«Devoted to You» (Boudleaux Bryant) (The Everly Brothers)
Side to
«Alley Oop» (Dallas Frazier) (The Dyna Sores/Dante & The Evergreens/Hollywood Argyles)
«There's No Other (Like My Baby)» (Phil Spector, Leroy Bates) (The Crystals)
Medley: «I Get Around»/«Little Deuce Coupe» (Brian Wilson, Roger Christian)
«The Times They Are a-Changin'» (Bob Dylan) (Bob Dylan)
«Barbara Ann» (Fred Fassert) (The Regents) 

Albumet ble i 1990 utgitt på nytt av Capitol Records i en «to-for-en»-utgivelse som Beach Boys' Party!/Stack-O-Tracks sammen med Stack-O-Tracks'' med tre bonusspor.
«Help Me, Rhonda» (instrumental) (B. Wilson)
«California Girls» (instrumental) (B. Wilson)
«Our Car Club» (instrumental) (B. Wilson, Mike Love)

Personell
Brian Wilson – bass, orgel, vokal
Carl Wilson – gitar, keyboard, vokal
Mike Love – vokal, saksofon
Al Jardine – gitar, vokal
Bruce Johnston – vokal
Dennis Wilson – trommer, vokal
Dean Torrence – vokal
Andre medvirkende
Medlemmer av The Wrecking Crew og andre studiomusikere (ukreditert)

Referanser

 Eksterne lenker   


Kategori:The Beach Boys-album
Kategori:Musikkalbum fra 1965